એક નજરે સામાજીક દેખાતો આ મામલો રાજકીય રીતે પણ અતિશય મહત્ત્વ ધરાવે છે. ટ્યુનિશિયા અને UAE વચ્ચેના સંબંધો છેલ્લા છ વર્ષથી ખરાબ ચાલી રહ્યા છે. આ પાછળનું કારણ છે કતાર દ્વારા સમર્થિત ઇસ્લામિક પાર્ટી અલ-નાહદાનું ટ્યુનિશિયામાં સત્તા પર આવવું. જુન મહિનામાં UAE અને કતારના સંબંધો અત્યંત નબળા પડ્યા હતા જ્યારે UAEએ કતાર પર ઇસ્લામિક આતંકવાદીઓને પોતાના વિરુદ્ધ ભડકાવવાનો તેમજ મદદ કરવાનો આરોપ મૂક્યો હતો.